
REPUBLIKA HRVATSKA
KOPRIVNIČKO - KRIŽEVAČKA ŽUPANIJA
      OPĆINA DRNJE
      Općinsko vijeće

KLASA: 240-01/26-01/_
URBROJ: 2137-4-26-1
Drnje, _. prosinca 2026.god.

Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) te članka 30. Statuta Općine Drnje („Službeni glasnik Koprivničko - križevačke županije“ broj 5/14, 3/18, 5/20, 4/21. I 9/21.-pročišćeni tekst) Općinsko vijeće Općine Drnje na svojoj _. sjednici, održanoj _. prosinca 2026. godine, donosi


PLAN RAZVOJA 
sustava civilne zaštite na području Općine Drnje za 2027. godinu 
s trogodišnjim financijskim učincima
1. UVOD

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine. 
Na temelju Analize o stanju sustava civilne zaštite na području Općine Drnje za 2025. godinu i Smjernica za organizaciju i razvoj sustava civilne zaštite na području Općine Drnje za razdoblje 2024. - 2027. godine, donosi se Plan razvoja sustava civilne zaštite na području Općine Drnje za 2027. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

2. PLANSKI DOKUMENTI

U tabeli 1. navedeni su dokumenti iz područja civilne zaštite koje je potrebno izraditi u 2027. godini.
Tablica 1: Popis dokumenata iz područja civilne zaštite koje je Općina Drnje u potrebi izraditi u 2027.god.
	R.Br.
	Naziv dokumenta
	Izrađivač
	Rok izrade
	Donosi

	1.
	Odluka o imenovanju pravnih osoba od interesa za sustav civilne zaštite
	Općina
	Ožujak 2027.
	Općinsko vijeće

	3.
	Izrada elaborata za vježbu civilne zaštite
	Upravljačka skupina
	30 dana prije održavanja vježbe civilne zaštite
	Općinski načelnik

	4.
	Plan vježbi civilne zaštite Općine za 2028.god.
	Općina
	Prosinac 2027.
	Općinski načelnik

	5.
	Analiza stanja sustava civilne zaštite za 2027.god.
	Općina
	Prosinac 2027.
	Općinsko vijeće

	6.
	Plan razvoja sustava civilne zaštite za 2028. godinu s trogodišnjim financijskim učincima
	Općina
	Prosinac 2027.
	Općinsko vijeće

	7.
	Smjernice za organizaciju i razvoj sustava CZ  Općine za 2028.-2031.god.
	Općine
	Prosinac 2027.
	Općinsko vijeće

	8.
	Procjena rizika od velikih nesreća za Općinu Drnje
	Općina
	2027.
	Općinsko vijeće

	9.
	Plan djelovanja civilne zaštite Općine Drnje
	Općina
	6 mjeseci od donošenja procijene
	Općinski načelnik



2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Drnje osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne novine“ broj 75/16).
Evidencija se ustrojava za:
· za članove Stožera civilne zaštite,
· za povjerenike i zamjenike povjerenika civilne zaštite,
· za koordinatore na lokaciji.
Općina Drnje dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko - križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Područna služba civilne zaštite Koprivnica, sukladno Pravilniku o vođenju  evidencija pripadnika operativnih snaga sustava civilne zaštite ("Narodne novine“ broj 75/16).
Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.
NOSITELJ: Općina Drnje
IZRAĐIVAČ: Jedinstveni upravni odjel
ROK: 30. prosinca 2027.god.

3. OPERATIVNE SNAGE SUSTAVA CIVILNE ZAŠTITE 
3.1. STOŽER CIVILNE ZAŠTITE
[bookmark: _Hlk56670223]
· Pripremiti i održati vježbu operativnih snaga sustava civilne zaštite
NOSITELJ: Općina Drnje
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Općina Drnje
IZVRŠITELJ: Jedinstveni upravni odjel
ROK: kontinuirano tijekom godine

3.2. OPERATIVNE SNAGE VATROGASTVA 

U cilju spremnosti i brzog djelovanja vatrogasna društva za 2027.god. u planu su sljedeće aktivnosti: 
· kontinuirano usklađivati Plan zaštite od požara Općine,
· kontinuirano usklađivati Plan uzbunjivanja dobrovoljnih vatrogasnih društava, 
· provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
· opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02)
· provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
· donošenje Financijskog plana i Godišnjeg programa rada,
· provjera ispravnosti postojeće opreme i vozila te nabava nove potrebne opreme,
· Organizacija natjecanja,
· Sudjelovanje na raznim natjecanjima za sve uzraste,
· Sudjelovanje u vježbama prema Planu vježbi CZ.



Tablica 2: Pregled bitnih aktivnosti planiranih za 2027. godinu – DVD Torčec
	POPIS OPREME KOJU SE PLANIRA NABAVITI U 2027.god.
	· Vatrogasna brodica sa pripadajućom opremom

	POPIS AKTIVNOSTI KOJE SE PLANIRA PROVESTI U 2027.god.
	· Sudjelovanje u provedbi preventivnih mjera zaštite od požara i tehnoloških eksplozija
· Promidžbene aktivnosti
· Vježba Ivanje 2027.
· Promicanje vatrogastva kao stručne i humanitarne djelatnosti
· Organizacija kulturnih i sportskih aktivnosti
· Edukacije, osposobljavanje i seminari
· Rad sa vatrogasnom mladeži
· Vatrogasna natjecanja
· Vježba Podravina 2027.
· Vježbe evakuacije u školama na području Općine Drnje
· Suradnja s tijelima jedinica lokalne uprave i samouprave 
· Suradnja s Udrugama 
· Sudjelovanje u aktivnosti zaštite okoliša



NOSITELJ: operativne snage vatrogastva Općine 
IZVRŠITELJ: operativne snage vatrogastva Općine
ROK: prosinac 2027.god. 
3.3. HRVATSKI CRVENI KRIŽ – Gradsko društvo Crvenog križa Koprivnica

GDCK Koprivnica nastavit će se pripremama za djelovanje u katastrofama i izvanrednim situacijama. Nastavit će se edukacije instruktora interventnog tima, te osposobljavanje sadašnjih volontera u Gradskom interventnom timu i novih članova interventnog tima GDCK Koprivnica te daljnje opremanje članova tima sukladno potrebama i osiguranim sredstvima. Posebno se računa na angažman više volontera na područjima općina. Za nove članove, volontere, ponovno će se organizirati tečaj, a svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite te komunikacije. Zatim će se i sadašnji i novi volonteri, prema vlastitim mogućnostima i željama, specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja. 

 Uloga Crvenog križa u sustavu Zaštite i spašavanja podrazumijeva sljedeće poslove:
· Organizacija prihvata i smještaj stradalih
· Psihosocijalna pomoć i podrška stradalima
·  Služba traženja – obnavljane obiteljskih veza (evidencija i ured za informiranje) – sukladno posebnim zadaćama i ovlastima Službe traženja kao dijela međunarodne mreže, Strategiji obnavljanja obiteljskih veza i sukladno Pravilniku o službi traženja HCK
· Prva pomoć kao nadopuna stručnim medicinskim ekipama
· Prijem i raspodjela humanitarne pomoći
· Osiguranje pitke vode.

U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva Hrvatskog Crvenog križa i šalju u pomoć na pogođeno područje.

Tablica 3: Pregled bitnih aktivnosti planiranih za 2027. godinu – GDCK Koprivnica
	POPIS OPREME KOJU SE PLANIRA NABAVITI U 2027.god.
	Informatička oprema, oprema za članove interventnog tima, zaštitna odjeća i obuća, prsluci, rasvjeta i druga osoba oprema, oprema za prvu pomoć i druga oprema prema potrebi

	POPIS AKTIVNOSTI KOJE SE PLANIRA PROVESTI U 2027.god.
	U 2027. godini HCK GDCK Koprivnica nastavit će s kontinuiranim pripremama za djelovanje u katastrofama i izvanrednim situacijama. Planira se nastavak edukacija instruktora interventnog tima, redovito
osposobljavanje postojećih volontera
Gradskog interventnog tima te uključivanje i obuka novih članova, uz daljnje opremanje tima sukladno utvrđenim potrebama i
raspoloživim sredstvima. Poseban naglasak stavit će se na privlačenje i aktivno uključivanje volontera s područja općina koje pokriva HCK GDCK Koprivnica, kako bi pomoć bila što brže dostupna na cijelom
području djelovanja Društva. 
Za nove članove interventnog tima organizirat će se osnovni tečaj kroz koji će svaki član usvojiti temeljna znanja iz prve pomoći, psihosocijalne podrške i psihološke prve pomoći, sigurnosti i samozaštite te
komunikacije u kriznim situacijama. Nakon osnovne obuke postojeći i novi volonteri moći će se, sukladno svojim interesima i mogućnostima, dodatno specijalizirati za pojedina područja: naprednu prvu pomoć,
procjenu situacije i potreba na terenu, poslove Službe traženja, organizaciju prihvata i smještaja stradalih, rad u terenskim kuhinjama te osiguranje pitke vode i minimalnih higijenskih uvjeta, što i čini temeljnu ulogu Crvenog križa u sustavu civilne zaštite.
HCK GDCK Koprivnica i dalje će sudjelovati na vježbama sustava civilne
zaštite te na promotivnim i edukativnim događanjima (poput Tehničkog zbora sudionika sustava civilne zaštite i Dana za znanost), provoditi preventivne aktivnosti i informirati građane o pripremi za izvanredne situacije, posebice kroz promociju Ruksaka za krizne situacije „Set
to go“ i besplatne tečajeve prve pomoći za građane. Nastavit će se i popunjavanje opreme i zaliha za izvanredne situacije, koje su smještene u skladišnom prostoru zgrade HCK GDCK Koprivnica, čime se osigurava
njihova stalna spremnost i brza dostupnost u slučaju potrebe.
Uloga Crvenog križa u sustavu civilne zaštite obuhvaća sljedeće poslove:
1.) Organizacija prihvata i smještaja stradalih
2.) Psihosocijalna pomoć i podrška stradalima
3.) Služba traženja – obnavljanje obiteljskih veza (evidencija i ured za
informiranje) – sukladno posebnim zadaćama i ovlastima Službe
traženja kao dijela međunarodne mreže, Strategiji obnavljanja
obiteljskih veza i Pravilniku o službi traženja HCK
4.) Pružanje prve pomoći kao nadopuna stručnim medicinskim ekipama
5.) Prijem, skladištenje i raspodjela humanitarne pomoći
6.) Osiguranje pitke vode
U slučaju velikih nesreća i katastrofa koje prelaze mogućnosti odgovora lokalne zajednice, educirani interventni timovi i raspoloživa oprema mobiliziraju se iz drugih društava Crvenog križa i nacionalnog
društva Hrvatskog Crvenog križa te upućuju u pomoć na pogođeno područje.
Hrvatski Crveni križ Gradsko društvo Crvenog križa Koprivnica sudjelovat će u vježbi civilne zaštite Grada Koprivnice te, na poziv, u vježbama civilne zaštite općina sa svog područja djelovanja i Koprivničko- križevačke županije.




[bookmark: _Hlk56670345]Gradsko društvo Crvenog križa Koprivnica sudjelovat će u vježbi civilne zaštite Općine Drnje.  
NOSITELJ: GDCK Koprivnica
IZVRŠITELJ: GDCK Koprivnica
ROK: prosinac 2027.god.

3.4. HRVATSKA GORSKA SLUŽBA SPAŠAVANJA (HGSS) – Stanica Koprivnica

[bookmark: _Hlk56670390]HGSS je žurna javna SLUŽBA koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti HGSS – Stanice Koprivnica u 2027. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za: 
· redovitu djelatnost,
· akcije spašavanja (potražne akcije, spašavanje na nepristupačnom terenu, spašavanje u zimskim uvjetima na nepristupačnom terenu, spašavanje na divljoj vodi i poplavama, itd.),
· intervencije na nepristupačnim terenima, 
· nabavka i održavanje opreme,
· preventivna djelatnost (prisutstvo članova stanice Koprivnica na organiziranim planinarskim pohodima, na takmičenjima „ekstremnih“ sportova, edukacija osoba koje borave u prirodi, edukacija turističkih djelatnika itd.).

Tablica 4: Pregled bitnih aktivnosti planiranih za 2027. godinu - HGSS - Stanica Koprivnica
	POPIS OPREME KOJU SE PLANIRA NABAVITI U 2027.god.
	Otpis stare i dotrajale opreme i kupovina nove. Detaljan plan nabave za sljedeću godinu raditi ćemo u prosincu 2026. godine.

	POPIS AKTIVNOSTI KOJE SE PLANIRA PROVESTI U 2027.god.
	Kao i uvijek, akcije, vježbe, dežurstva, osiguranja….


Hrvatska gorska služba spašavanja (HGSS) – Stanica Koprivnica sudjelovat će u vježbi civilne zaštite Općine Drnje.  
NOSITELJ: HGSS - Stanica Koprivnica
IZVRŠITELJ: HGSS – Stanica Koprivnica
ROK: prosinac 2027. god.

3.5. POVJERENICI CIVILNE ZAŠTITE I NJIHOVI ZAMJENICI
[bookmark: _Hlk530392112][bookmark: _Hlk56670655]
· Osposobljavanje povjerenika civilne zaštite i njihovih zamjenika
NOSITELJ: Općina Drnje
IZVRŠITELJ: MUP – Ravnateljstvo civilne zaštite
ROK: kontinuirano tijekom 2027.god.

· Sudjelovanje na vježbi operativnih snaga (potres)
NOSITELJ: Općina Drnje
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija povjerenika i zamjenika povjerenika, ažuriranje osobnih podataka
NOSITELJ: Općina Drnje
IZVRŠITELJ: Jedinstveni upravni odjel
ROK: kontinuirano tijekom godine

3.6. KOORDINATORI NA LOKACIJI

Ovisno o specifičnostima izvanrednog događaja načelnica Stožera civilne zaštite Općine Drnje određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
[bookmark: _Hlk56670875]Stožer civilne zaštite Općine Drnje nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.
· Sudjelovanje na vježbi operativnih snaga (potres)
NOSITELJ: Općina Drnje
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija koordinatora na lokaciji, ažuriranje osobnih podataka
NOSITELJ: Općina Drnje
IZVRŠITELJ: Jedinstveni upravni odjel
ROK: kontinuirano tijekom godine

3.7. PRAVNE OSOBE OD INTERESA ZA SUSTAV CIVILNE ZAŠTITE

Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Drnje sudjeluju u vježbi civilne zaštite Općine Drnje. 
[bookmark: _Hlk56670974]
· Evidencija pravnih osoba od interesa za sustava civilne zaštite, ažuriranje osobnih podataka

NOSITELJ: Općina Drnje
IZVRŠITELJ: Jedinstveni upravni odjel
ROK: kontinuirano tijekom godine

4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
· provjeriti čujnost sirena na području Općine Drnje.

Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Područna služba civilne zaštite Koprivnica, operativne snage vatrogastva s područja Općine Drnje i Općina Drnje.
5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ broj 82/15, 118/18, 31/20, 20/21, 114/22), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Prema tome, u proračunu Općine Drnje za 2027.god., u skladu s ostalim posebnim propisima, implementirat će se sljedeće stavke:
[image: ]
6. ZAKLJUČAK

[bookmark: _Hlk56671053][bookmark: m_-202862742702650061__Hlk26339380]Donošenjem Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Drnje.

U 2027. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Drnje i to posebice sljedećim aktivnostima:
· ažuriranje postojećih planskih dokumenata,
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava    civilne zaštite.

OPĆINSKO VIJEĆE OPĆINE DRNJE

A 100801 Civilna zaštita

IZVRŠENJE 2025.

PLAN PRORAČUNA 

2026.

PRORAČUN 2027. PROJEKCIJA 2028. PROJEKCIJA 2029.

IZVORI FINANCIRANJA: 11 OPĆI PRIHODI I PRIMICI

Funkcijska klasifikacija: 0220 Civilna obrana

IZVORI FINANCIRANJA: 01 OPĆI PRIHODI I PRIMICI

IZVORI FINANCIRANJA: 11 OPĆI PRIHODI I PRIMICI

3 Rashodi poslovanja

32 Materijalni rashodi

329 Ostali nespomenuti rashodi

38 Ostali Rashodi

381 Tekuća donacija

A 100802 HGSS

Funkcijska klasifikacija: 0220 Civilna obrana

IZVOR FINANCIRANJA: 01 OPĆI PRIHODI I PRIMICI

422 Postrojenja i oprema

3 Rashodi poslovanja

38 Ostali Rashodi

381 Tekuće donacije

A 100803 Zaštita od požara

Funkcijska klasifikacija: 0320 Usluga protupožarne zaštite

IZVORI FINANCIRANJA: 01 OPĆI PRIHODI I PRIMICI

IZVORI FINANCIRANJA: 11 OPĆI PRIHODI I PRIMICI

38 Ostali Rashodi

381 Tekuće donacije

4 Rashodi za nabavu nefinancijske imovine

42 Rashodi za nabavu proizvedene dugotrajne imovine

381 Tekuće donacije

A 100702 Socijalno humanitarne udruge i programi

Funkcijska klasirfikacija: 1090 Aktivnosti socijalne zaštite koje nisu 

IZVORI FINANCIRANJA: 01 OPĆI PRIHODI I PRIMICI

IZVORI FINANCIRANJA: 11 OPĆI PRIHODI I PRIMICI

3 Rashodi poslovanja

38 Ostali Rashodi


